આ ઉપરાંત રાજયની આઠ નગરપાલિકાઓને આગવી ઓળખના કામ માટે ૧૧.૧૪૪૮ કરોડની ગ્રાન્ટ ફાળવવામાં આવેલ છે, જેમાં વાપી નગરપાલિકાને તળાવ બ્યુટીફીકેશનના કામ માટે રૂ.૨.૫૦ કરોડ, સાવલી નગરપાલિકાને રંગાઈ કાંસનું નવીનીકરણ માટે રૂ.૦.૫૦ કરોડ બારેજા નગરપાલિકાને તળાવ બ્યુટીફીકેશનના કામ માટે રૂ.૧ કરોડ, નડીયાદ નગરપાલિકાને સ્પોટ્ર્સ કોમ્પલેક્ષના કામ માટે રૂ.૨ કરોડ, માંડવી નગરપાલિકાને તાપી રીવરફ્રન્ટના કામ માટે રૂ.૧ કરોડ, બોરીઆવી નગરપાલિકાને તળાવ બ્યુટીફીકેશનના કામ માટે રૂ.૦.૨૭૮૮ કરોડ, ઉના નગરપાલિકાને યોગા કમ જીમ કેન્દ્રના કામ માટે રૂ.૦.૯૮૬૦ કરોડ, ખંભાત નગરપાલિકાને તળાવ બ્યુટીફીકેશનના કામ માટે રૂ.૨ કરોડ તેમજ નાણાપંચની યોજના અંતર્ગત બેઝીક ઘટક હેઠળ મહાનગરપાલિકાઓને ૧૫૪.૪૩ કરોડની ગ્રાન્ટ અને નગરપાલિકાઓને ૩૩૭.૪૫ કરોડ તેમજ મનોરંજન ગ્રાન્ટ વ્યવસાયવેરા ગ્રાન્ટ અંતર્ગત રાજયની મહાનગરપાલિકાઓને ૩૯.૦૭ કરોડ તથા નગરપાલિકાઓને ૫૨.૫૨ કરોડ તેમજ શિક્ષણ ઉપકર ગ્રાન્ટ યોજના અંતર્ગત મહાનગરપાલિકાઓ અને નગરપાલિકાઓને ૨૨૩.૬૦ કરોડની ગ્રાન્ટ ફાળવવામાં આવેલ છે. તેમજ ઓકટ્રોય વળતર અંતર્ગત મહાનગરપાલિકા તથા નગરપાલિકાઓને ૯૫૪.૮૫ કરોડની ગ્રાન્ટ ચૂકવવામાં આવેલ છે.